ሽዑ ኣብ ኢንተርኔት ዝጠቃዕኽዮ መልእኽቲ'ውን ኣይኣለኽዮን። ሽዑ ቀዳም'ዩ ኢንተርኔት ተቛሪጹ። ክሳብ ረቡዕ ድማ እቲ ኣገልግሎት ኣይነበረን። 'ኣለኹ' ኢለ ንምጽሓፍ ኢንተርኔት ኣይረኸብኩን። ኣብ ደገ ዝነብሩ ኢትዮጵያውያን ምስ ደወሉለይ ግን እቲ ብዛዕባይ ዝበሃል ዘሎ [ተኣሲራ ዝብል ዘረባ] ሰሚዐ። ነዚ መልሲ ክህብ ግን ኢንተርኔት ክረክብ ኣይከኣልኩን። ብድሕሪኡ ብስልኪ ክረኽቡኒ ዝፈተኑ ማዕኸናት ዜና ነይሮም። 'ዶቸቬለ' ደዊሎምለይ ከም ዘይተኣሰርኩ ሓቢረዮም'የ። ኢንተርኔት ምስመጸአ ድማ ብዛዕባ ደሃየይ ጽሒፈ። ከም ዘይተኣሰርኩ ዘረጋግጽ'ዩ። ነቲ ሽዑ ዝጠቃዕኽዎ [ሽዑ ምስ ጀነራል ኣሳምነው ብስልኪ ተዘራሪባ ምንባራ ዝገልጽ ናይ ፌስቡክ ጽሑፍ] ክኣልዮ ዘይደለኹሉ ምኽንያት፡ እቲ ሓቂ ከምኡ ስለዝኾነ እዩ። ብስልኪ ተዘራሪብና ዝሰማዕክዎ ንሱ እዩ። ነዚ መረጋግጺ ኣለኒ። ብስልኪ ቀዲሐ ዝሓዝክዎ መረዳእታ ኣሎ። እቲ ዝቐዳሕክዮ ድምጺ ንኽወጽእ ፍቓደኛ ዲኺ?
